આ જ કારણસર સાઉદીના સલમાન રશિયા પહોંચી ગયાં. ઈરાન સામે પણ સઉદીને વાંકુ પડેલું છે. અમેરિકાએ ઈરાન સામે પ્રતિબંધો મૂક્યાં તેની રશિયાએ પરવા કરી નહોતી. આ મુદ્દો સાઉદીને નડે, પણ તેની અવગણના કરીનેય સંબંધો સુધારવાની કોશિશ છે એવું રશિયાના જાણકારો કહી રહ્યા છે. ઈરાનના મામલામાં રશિયા શું મદદ કરી શકે તે સ્પષ્ટ નથી, કેમ કે ઈરાનમાં રશિયન પ્રભુત્વ હોય તેવું જોવા મળ્યું નથી. પ્રતિબંધોનો વિરોધ કર્યો તે ઈરાનને મદદ કરવા નહી, પણ અમેરિકાના વિરોધ માટે હતો.